Myosotis arvensis

''Myosotis arvensis'', ''полска незаборавка'' или ''полско споменче'' — тревно едногодишно до краткотрајно повеќегодишно цветно растение од семејството Boraginaceae. Потекнува од Европа, Турција, Кавказ, Сибир, западните Хималаи и Северозападна Африка. Растението е едногодишно до повеќегодишно, исправено, до 40 сантиметри и влакнесто (влакна повеќе или помалку под прав агол во однос на стеблото). Цветовите се сивосини, со пречник 3 до 5 мм, профил во облик на чинија, чашкаста цевка со закачени влакна. Зрелите плодови се темнокафеави, сјајни ореви. На Британските Острови растението е археофит, вообичаено низ островите на отворена, добро дренирана почва.
Прифатени се два подвида и една сорта.
*''Myosotis arvensis'' subsp. ''arvensis'' – од Европа до Сибир, Турција, Кавказ, Западни Хималаи и Северозападна Африка
*''Myosotis arvensis'' var. ''garciasii'' – Балеарски Острови
*''Myosotis arvensis'' subsp. ''umbrata'' - Западна и Јужна Европа од Норвешка до Италија, Португалија, Британските Острови и Исланд и Романија
1 Опис
Полската незаборавка е едногодишно или двегодишно растение, високо до 55 см. Стеблото ѝ e вертикално или подигнато, неразгрането или често разгрането од основата, со стрчести и прилегнати нагоре свртени влакна, во зоната на соцветието само со прилегнати влакна. Базалните листови се собрани во розета, ланцетни, издолжено-обратнојајцевидни до лопатовидни, со покуса или подолга дршка, долги до 50 мм долги, широки 5 до 10 мм, препокриени со четинести влакна поставени на мали брадавичести израстоци. Стеблените листови ланцетни или елиптични, приседнати, делумно го опфаќаат стеблото, долги се 18 до 35 мм, широки 5 до 10 мм, со слична влакнавост како и базалните листови. Цветовите се собрани во збиени, прости, или во врвниот дел двојни срповидни соцветија, кои при образување на плодот се издолжуваат, без прицветни листови. Цветните дршки се долги 3 до 5 мм (при образување на плодот до 10 мм), обично косо поставени на оската на соцветието и свртени нагоре, поретко стрчести, со куси прилегнати влакна. Чашката е yвончевидна, при цветањето е долга 1,5 до 2 мм, при образување на плодот затворена, се издолжува до 5 мм, всечена до 1/2 или 2/3 на 5 издолжено-триаголни запци, со бројни кукести влакна особено во основата и со полустрчести или прилегнати четинести влакна, обично отпаѓа. Венчето е мало, со куса венечна трубичка речиси со еднаква должина со чашката, проширениот дел на венчето со пречник од 2 до 3 мм, чиниесто вдлабнато, светлосино, со 5 заоблени венечни сегменти. Оревчињата се јајцевидни, во врвниот дел заострени, долги 1,5 до 2 мм, широки 1,2 мм, темнозелени, кафеави до црни, со јасно развиен раб, со мала лузна во основата каде што се прицврстуваат за чашката.
2 Живеалише
Живеалишта на ''полската незаборавка'' се брдските пасишта, ливадите, рудерални места, покрај патишта, камењари, деградирани дабови шуми и меѓу грмушки. Се наоѓа на надморски височини од 200 до 1650 метра.
3 Распространетост
Домородна е во Европа, Турција, Кавказ, Сибир, западните Хималаи и Северозападна Африка.
3.1 Во Македонија
Скопје – Водно, Матка, с. Орешани, с. Кучково; клисурата на реката Пчиња – с. Катланово, с. Ветерско, с. Бадер; Скопска Црна Гора – с. Побожје, с. Бродец, Рамно, с. Мојанце; Караџица – Патишка Река; Сува Гора – Осој; Таорска Клисура – жел. ст. „Рајко Жинзифов“; Жеденска Клисура – с. Рашче, Коловозиште, с. Радуша, с. Дворце; Велес – с. Иванковци, клисурата на р. Тополка и Бабуна; Куманово – с. Орашец, с. Младо Нагоричане, с. Пелинце, с. Доброшане; Овче Поле – Богословец; Пробиштип – с. Лесново, Кочани – с. Оризари, с. Кучичино, с. Облешево, с. Чифлик; Неготино – Криволак; Кавадарци – с. Ресава, Мајдан; клисурата на Раечка Река; Демир Капија – Градец, Удово; Валандово – с. Собри; Гевгелија – с. Коњско, с. Миравци, с. Серменин, Кожуф – Маријанска Планина; Дојран – с. Сретеново, с. Николич; Струмица: Огражден – с. Петралинци, с. Иловица, с. Габрово, с. Банско; Пехчево – Нов Истевник, Делчево – Голак; Осогово; Серта – с. Лесковица; Плачковица – с. Подареш, с. Смиланци; Бистра – Чавкарник, с. Галичник, Тони Вода, с. Јанче, Бошков Мост, Маврово, клисурата на р. Радика; Јабланица – Дримкол; Галичица – с. Пештани, Голем Осој, Рамен Дол, с. Стење, с. Коњско; Дебарца – Белчишко Блато; Кичево – Илиница; Мариово – с. Дуње, с. Вепрчани, Селечка Планина – Слива, Рамниште, Расимбегов мост, с. Витолиште – Скрка; Прилеп – Бабуна, Козјак.
4 Галерија